
	1.
	Noteikumu projekts
20. Dzīvnieku transportlīdzeklī pārvadā vienā no šādiem veidiem:
	Iebildums
Normatīvā akta izstrādātāji ir paredzējuši ļoti ierobežotas iespējas dzīvniekus pārvadāt. Piemēram, ir speciāli ražotas piekabes suņu transportēšanai, kas aprīkotas ar ventilāciju, kondicionieriem un apsildi. Šādi var droši pārvadāt vairākus suņus. Tāpat nav paredzēta iespēja sunim paredzētu būri ielikt bagāžas nodalījumā, kur to nav iespējams piestiprināt ar drošības jostu sistēmu. Šis punkts ļoti ierobežo suņu pārvadāšanas iespējas drošā veidā. 
Piedāvātā redakcija
20. Dzīvnieku transportlīdzeklī pārvadā drošā veidā tā, lai netiktu apdraudēta tā un apkārtējo drošība un veselība. 
	Evija Zvaigzne

	2.
	Noteikumu projekts
41.2. to ved pie pavadas, izņemot suņu specializētajā pastaigu laukumā un pilsētu un ciemu publiskajās vietās, kurās tas ir atļauts saskaņā ar attiecīgās pašvaldības saistošajiem noteikumiem;
	Iebildums
Šajā punktā nav paredzētas iespējas suni izmantot sacensībās, medībās, apmācībās, izstādēs vai citas vietās, kurās suns tiek izmantots darbam. Pēc esošās noteikumu projektu redakcijas izriet, ka medību apstākļos suni var tikai piesiet. Ir medību veidi, kad suns ir jālaiž vaļā no pavadas ārpus īpašnieka teritorijas. Tāpat arī ir dažādi sporta veidi un arī medību apmācība, kas suns ir jālaiž vaļā no pavadas, kad tas atrodas ārpus saimnieka īpašuma. Šāda redakcija pilnīgi izslēdz iespēju izmantot suņus medībām, tos apmācīt, kā arī pilnīgi izslēdz iespēju, piemēram, mežā vai uz lauka trenēt suni medību apmācībai, glābšanai uz ūdens, paklausībai vai jebkādam citam sporta veidam. Tāpat ar šo noteikumu punktu apmācīti un konrtolējami suņi tiek pakļauti mūžigai dzīvei pie pavadas dažu bezatbildīgu saimnieku dēļ, kuri neveic savu suņu paklausības apmācību. Svarīgāk būtu izglītot sabiedrību un veicināt suņu apmācību, nevis uzlikt ierobežojumus visiem! 
Piedāvātā redakcija
41.2. to ved pie pavadas, izņemot suņu specializētajā pastaigu laukumā un pilsētu un ciemu publiskajās vietās, kurās tas ir atļauts saskaņā ar attiecīgās pašvaldības saistošajiem noteikumiem, kā arī sacensībās, apmācībās, medībās, izstādēs vai citās vietās, kurās suns tiek izmantots darbam vai tiek apmācīts. Suns bez pavadas var atrasties pastaigas laikā īpašnieka vai turētāja uzraudzībā un redzeslokā tādā attālumā, kādā īpašnieks vai turētājs spēj kontrolēt dzīvnieka rīcību. 
	Evija Zvaigzne



